ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ - Εμπορεύματα εκτός παραρτήματος I - Προσωρινή και κατ' αποκοπή μείωση των επιστροφών

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

Εμπορεύματα εκτός παραρτήματος I - Προσωρινή και κατ' αποκοπή μείωση των επιστροφών

Αντικείμενο της παρούσας ανακοίνωσης είναι να ενημερωθεί το Συμβούλιο σχετικά με την απόφαση της Επιτροπής να θεσπίσει, μέσω των κανονισμών (ΕΚ) αριθ. 2533/1999, αριθ. 2534/1999, αριθ. 2535/1999, μέτρο για την προσωρινή και κατ' αποκοπή μείωση κατά 4,5% των ποσοστών επιστροφής για τα αγροτικά προϊόντα που εξάγονται υπό μορφή εμπορευμάτων εκτός παραρτήματος Ι, παρά την αρνητική γνωμοδότηση που διατύπωσε τρεις φορές η μικτή επιτροπή διαχείρισης γάλακτος και γαλακτοκομικών προϊόντων, σιτηρών και ζάχαρης, και η οποία δημοσιεύτηκε στις 25 Νοεμβρίου 1999 (γαλακτοκομικά προϊόντα: 5 ψήφοι υπέρ, 15 αποχές, 67 ψήφοι κατά· σιτηρά: 72 ψήφοι κατά, 15 αποχές· ζάχαρη: 20 αποχές, 67 ψήφοι κατά).

(1) Το Ευρωπαϊκό Συμβούλιο του Βερολίνου αποφάσισε να θέσει, αρχής γενομένης από τη χρήση 2000, ανώτατο όριο στις δαπάνες FEOGA-τμήμα εγγυήσεων σε επίπεδο σημαντικά χαμηλότερο από τις προβλεπόμενες κατευθύνσεις.

(2) Έτσι, για τη χρήση 2000, το ανώτατο όριο για το σύνολο των δαπανών του ταμείου FEOGA-τμήμα εγγυήσεων έχει οριστεί στα 41 738 εκατ. EUR (εκ των οποίων 37 352 εκατ. EUR για τις παραδοσιακές δαπάνες FEOGA), ποσό σημαντικά χαμηλότερο από την κατευθυντήρια γραμμή για το εν λόγω έτος (46 549 εκατ. EUR : βλ. παράρτημα Ι).

(3) Κατά συνέπεια, όσον αφορά τις πιστώσεις επιστροφών κατά την εξαγωγή εμπορευμάτων εκτός παραρτήματος Ι, η Επιτροπή, σε διορθωτική επιστολή της για το προσχέδιο προϋπολογισμού του 2000, ζητά 560 εκατ. EUR.

(4) Οι σημερινές προβλέψεις για το 2000, έχουν καθοριστεί σε 578 εκατ. EUR (λόγω της γενικής αύξησης των ποσοστών επιστροφής σε σχέση με το προηγούμενο έτος). Στην πρόβλεψη αυτή, δεν έχει ληφθεί υπόψη το ενδεχόμενο ανάκαμψης της ρωσικής ή/και της ασιατικής αγοράς.

(5) Είναι, λοιπόν, ανάγκη να εξοικονομηθούν 18 εκατ. EUR από τη χρήση 2000.

(6) Στην ανακοίνωση προς το Συμβούλιο που εκδόθηκε στις 24 Νοεμβρίου, η Επιτροπή θέτει το πρόβλημα που θα προκαλέσει, μεσοπρόθεσμα και μακροπρόθεσμα, ο καθορισμός ανώτατου ορίου για τις δαπάνες επιστροφών για προϊόντα εκτός παραρτήματος Ι και προτείνει μια σφαιρική προσέγγιση αποσκοπώντας στη θέσπιση μέτρων εξοικονόμησης.

(7) Ούτως ή άλλως, τα εν λόγω μέτρα θα αρχίσουν να εφαρμόζονται, το συντομότερο, κατά το δεύτερο μισό του δημοσιονομικού έτους.

(8) Επιπλέον, η Επιτροπή εκτιμά ότι το χρονικό διάστημα μεταξύ εξαγωγής και πληρωμής των επιστροφών είναι τρεις μήνες. Κατά συνέπεια, ένας μειωμένος συντελεστής που εφαρμόζεται την ημέρα της εξαγωγής, θα έχει επίπτωση στον προϋπολογισμό μόνο εφόσον υπάρξει κάποια καθυστέρηση (αυξάνεται σε περίπτωση προκαθορισμού του ποσοστού επιστροφής).

(9) Για την άμεση εξοικονόμηση 18 εκατ. EUR από 16 Οκτωβρίου 1999 έως 15 Οκτωβρίου 2000, η Επιτροπή, γνωρίζοντας ότι ενδεχόμενη μείωση των ποσοστών επιστροφής θα είχε επίπτωση στον προϋπολογισμό μόνο μετά την 1η Φεβρουαρίου 1999, έλαβε την πρωτοβουλία να προτείνει γενικευμένη μείωση προσωρινή και κατ' αποκοπή κατά 4,5%. Η εν λόγω μείωση άρχισε να εφαρμόζεται από την 1η Νοεμβρίου 1999, αφού η μικτή επιτροπή δεν γνωμοδότησε στις 28 Οκτωβρίου 1999.

(10) Έκτοτε, δύο νέα γεγονότα επιδείνωσαν την κατάσταση: αφενός, ο προβλεπόμενος προϋπολογισμός για τις επιστροφές εκτός παραρτήματος Ι μειώθηκε σε 557 εκατ. EUR, και αφετέρου, οι τιμές της ζάχαρης και κυρίως των σιτηρών στις παγκόσμιες αγορές, συνέχισαν τη φθίνουσα πορεία τους, αναγκάζοντας την Επιτροπή να διατηρήσει και να αυξήσει τα ποσοστά επιστροφής πέρα από τις προβλέψεις.

(11) Το άρθρο 4 παράγραφος 1 του κανονισμού (ΕΚ) αριθ. 1222/94 της Επιτροπής ορίζει ότι «το ποσοστό της επιστροφής καθορίζεται για κάθε μήνα...». Ως εκ τούτου, θεωρείται αναγκαίο να υποβάλλεται προς γνωμοδότηση στις αντίστοιχες επιτροπές διαχείρισης ο καθορισμός των εν λόγω ποσοστών σε μηνιαία βάση. Έτσι, η Επιτροπή πρότεινε να διατηρηθεί η προσωρινή και κατ' αποκοπή μείωση κατά 4,5% για τις τρεις κατηγορίες εμπορευμάτων (γαλακτοκομικά προϊόντα, σιτηρά και ζάχαρη). Για την εν λόγω πρόταση, η οποία υποβλήθηκε προς γνωμοδότηση στη μικτή επιτροπή διαχείρισης γαλακτοκομικών προϊόντων, σιτηρών και ζάχαρης στις 25 Νοεμβρίου 1999, εκδόθηκε αρνητική γνωμοδότηση (βλ. ανωτέρω).

(12) Κατόπιν των ανωτέρω, η Επιτροπή αποφάσισε να θεσπίσει και να θέσει σε εφαρμογή τους κανονισμούς (ΕΚ) αριθ. 2533/1999, αριθ. 2534/1999, αριθ. 2535/1999 από την 1η Δεκεμβρίου 1999. Η απόφαση αυτή πρέπει να κοινοποιηθεί στο Συμβούλιο δυνάμει των διατάξεων του άρθρου 23 παράγραφος 3 του κανονισμού (ΕΟΚ) αριθ. 1766/92 του Συμβουλίου περί κοινής οργάνωσης αγοράς στον τομέα των σιτηρών, και των αντίστοιχων άρθρων των κανονισμών (ΕΟΚ) αριθ. 804/68 του Συμβουλίου (γάλα και γαλακτοκομικά προϊόντα) και (ΕΟΚ) αριθ. 2038/1999 του Συμβουλίου (ζάχαρη).

(12)

ΠΑΡΑΡΤΗΜΑ 1

Χρήση 2000 : Ανάγκες πιστώσεων του τομέα FEOGA-εγγυήσεων Εκατ. euro

>ΘΕΣΗ ΠIΝΑΚΑ>

(1) Δαπάνες ή πιστώσεις που καλύπτονται από τον τομέα FEOGA - εγγυήσεων το 1999 αλλά κατανέμονται σύμφωνα με την ονοματολογία που προτείνεται για το 2000.

(2) Συμπεριλαμβανομένων των πιστώσεων που εγγράφονται στο κεφάλαιο B0 - 40 (απόθεμα και προμήθειες).

(3) Οι δαπάνες SAPARD πρόκειται επίσης να χρηματοδοτηθούν εντός της κατευθυντήριας γραμμής (529 εκατ. ευρώ).

>ΘΕΣΗ ΠIΝΑΚΑ>